Diari Oficial de la Generalitat Valenciana


Sumari del DOGV 130, del 10-11-1983 (1983/802487)

ACORD 1/1983, de 29 de juliol, sobre modificació de determinats articles del Reglament de Règim Interior del Consell de Política Fiscal i Financera.
----------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/1983/07/29/1/dof/vci/html**

### Dades del document

Número de DOGV
:   130

Data del DOGV
:   10-11-1983

Secció del DOGV
:   DISPOSICIONS GENERALS

Número del document
:   1983/802487


Data del document
:   29-07-1983

Organisme emissor
:   Presidència del Govern

Tipus de document
:   Acord

Acord 1/1983, de 29 de juliol, sobre modificació de determinats articles del Reglament de Règim Interior del Consell de Política Fiscal i Financera.  
El Reial Decret-Llei 22/1982, de 7 de desembre, sobre mesures urgents de reforma administrativa, modifica l'estructura orgànica de l'Administració Central de l'Estat, refonent en un sol Ministeri d'Economia i Hisenda els d'Hisenda i d'Economia i Comerç.   
Per tant, cal adaptar a la nova situació aquells articles del Reglament del Consell de Política Fiscal i Financera, el text dels quals incloga referències a l'òrganització administrativa esmentada que ha estat objecte de modificació.   
D'altra banda, la creixent importància que les deliberacions i recomanacions del Consell de Política Fiscal i Financera van assolint en relació amb les matèries de la seua competència assenyalades en l'article 3 de la Llei Orgànica de Finançament de les Comunitats Autònomes, així com la rogressiva complexitat tècnica que l'assentament de l'Estat de les Autonomies exigeix d'aquelles, reclamava l'adopció de mesures que fessen viable la transcripció literal i íntegra de totes les intervencios que es produeixen en les actuacions plenàries al si del Consell.   
En atenció a aquests motius, i d'acord amb el que disposa l'article 10.2 del Reglament de Règim Interior, aprovat per Acord 1/1982, de 20 d'agost, el Ple del Consell, en sessió celebrada el dia 29 de juliol de 1983, amb assistència de tots els membres de dret, llevat del representant de la Comunitat Foral de Navarra, i després de debatre les modificacions proposades, aprovà per unanimitat dels presents la nova redacció dels articles següents:   
«Article 2  
1. El Consell estarà constituït pels Ministres d'Economia i Hisenda i d'Administració Territorial, i pels Consellers que exercesquen les responsabilitats d'Hisenda de cada Comunitat Autònoma.   
2. En serà President el Ministre d'Economia i Hisenda Vice-president el Conseller d'Hisenda d'una Comunitat Autònoma, elegit entre aquestes pels representants en el Consell. La Vice-presidència haurà de renovar-se anualment, sense possibilitat de reelecció en els dos anys naturals següents.   
3. En farà de Secretari, amb veu però sense vot, el Director General de Coordinació amb les Hisendes Territorials del Ministeri d'Economia i Hisenda.   
Article 9  
1. Hom durà un diari de sessions, d'ús exclusiu dels membres del Consell, on seran reproduïdes, a través de transcripció taquigràfica, totes les intervencions, incidències i acords adoptats en sessions del Consell.   
2. De cada sessió del Consell, se?n prendrà acta autoritzada pel Secretari, que haurà de dur el vist-i-plau del President, i que haurà de ser aprovada pel Ple del Consell en la reunio seguent:   
3. En les actes hauran de constar les persones assistents, els acords adoptats, així com qualsevol altre extrem que els membres del Consell sol·liciten expressament que hi conste.   
4. Qualsevol membre del Consell tindrà dret que li siga expedida una certificació literal de les actes.   
Article 10  
Per a la vàlida constitució del Consell caldrà l'assistència, almenys, de la meitat dels membres.   
2. Els acords del Consell en les matèries a què fa referència l'article tercer de la LOFCA, adopfaran la forma de recomanacions, que seràn elevades al Govern i publicades al «Boletín Oficial del Estado» i als de les Comunitats Autònomes.   
3. Per a l'adopció de recomanacions, els acords seran presos:   
a) En primera votació, quan així ho acordan els dos terços dels vots dels membres que integren el Consell.   
b) En segona votació, per majoria absoluta dels vots corresponents al nombre legal de membres que integren el Consell. Aquesta segona votació serà efectuada en el termini màxim de deu dies en relació amb la primera.   
A la recomanació adoptada podrà unir-se un informe en què es faça constar l'opinió sostinguda pels que hi representen la posició minoritària.   
El Ministre d'Economia i Hisenda i el Ministre d'Administració Territorial disposaran, en conjunt, del mateix nombre de vots que hi tinguen les Comunitats Autònomes que formen part del Consell, i a cadascun d'aquests se'ls adjudicarà la meitat dels que corresponen a aquestes.   
Els representants de les Comunitats Autònomes disposaran d'un vot cadascú.»   
En atenció a aquests motius, d'acord amb el que estableix l'article 10.2 del Reglament de Règim Interior, ho fem públic perquè en prengueu coneixement.   
Madrid, 30 de setembre de 1983.-El President del Consell de Política Fiscal i Financera de les Comunitats Autònomes.-Miguel Boyer Salvador.-Ministre d'Economia i Hisenda.


Còpia Permalink ELI